Debat het eenheid gehelp – Agri Mega
• Nuus • Debat het eenheid gehelp – Agri Mega
Die debat oor eenheid in die landbou by die Agri Mega-week het 'n ongemaklikheid veroorsaak.
Die organiseerders van Agri Mega Week het "terdeë" kennis geneem van die TLU SA en Bawsi, 'n organisasie wat plaaswerkers verteenwoordig, se ongemak omdat dié organisasie nie ingesluit is in die paneelgroep van die Eenheidsdebat wat tydens dié jaar se Megaweek aangebied is nie. Die TLU SA het op 26 September 2012 'n mosie by sy jaarkongres aanvaar waarvolgens die organisasie sy kommer wou duidelik maak oor die debat.
Mnr. Bennie van Zyl, hoof uitvoerende beampte, sê hy het toevallig van die gesprek gehoor terwyl hy by die tentoonstelling was. Hy het van die openbare vloer af aan die gesprek deelgeneem en kommentaar gelewer. "En ek is ná die tyd deur talle mense bedank vir die standpunte wat ek gestel het."
Luidens 'n verklaring het Bawsi die debat verlaat omdat hulle gemeen het plaasarbeid was uitgesluit. Agri Mega bevestig egter dat beide die organisasies wel aan die debat deelgeneem het.
Oop gesprekVolgens Agri Mega was die debat 'n oop gesprek, en belangegroepe en individue kon van die vloer af insette lewer. Waardevolle insette is deur die paneel gemaak en ander rolspelers, wat die twee organisasies insluit, gemaak.
"As gasheer van die Eenheidsdebat, het Agri Mega die reg voorbehou oor die samestelling van die paneel en wie as fasiliteerder moes optree," lui die verklaring. "Die seleksie van paneellede het juis op vorige ondervinding met en bedrewenheid in die daarstel van eenheid en sektorverteenwoordiging gefokus."
Een Landbou, Een VisieDie debat is nie deur enige landbou-organisasie of relevante rolspelers in die lewe geroep nie. Agri Mega sê dit is tydens die Mega Week aangebied aangesien die tema van dié jaar se tentoonstelling, Een Landbou, Een Visie, dit die gepaste plek daarvoor gemaak het.
Agri Mega sê die debat is wyd geadverteer, en hulle het vir seker dat alle landbouverteenwoordigende- en bedryfsorganisasies daaroor ingelig is en genooi is.
Die eenheidsdebat is 'n Indaba-inisiatief en het bevestig dat gesprek oor eenheid in landbou belangrik is en voortgesit behoort te word. As deel van sy Indaba-doelwitte, het Agri Mega die debat as inset vir die gesprek oor Landbou-eenheid aangebied en dit is voorts in die hande van landbou om die momentum vol te hou en daarop te kapitaliseer.